Katedralo de Palermo

La Katedral de Palermo troviĝas en la samnoma urbo en Sicilio (Italio). Ĝi havas fortan orientan stilon pro la interna korto plena de palmoj.

Ĝi unue estis bizanca baziliko, sur kiu, en 1185, la ĉefepiskopo de Palermo konstruigis bazilikan templon kun tri absidoj. La episkopo volis konkurenci kontraŭ la beleco kaj potenco de la katedralo de Monrealo. La palerma katedralo reformiĝis kelkfoje kun la paso de la tempo, kun brilaj plibonigoj, kiaj la tri-arka portiko, el influo aragona.

La katedralo havas latinkrucan formon, kun tri navoj  dividitaj per kolonoj. En la interno estas pluraj kapeloj, inter kiuj elstaras la kapelo de la Sakramento, pro ĝia ornamado per noblaj gemoj kaj lazurito kaj la kapelo de Sankta Rozalia, kie troviĝas la lignaĵo de la patronino de Palermo.

En julio 2015, la tutaĵo «Palermo araba-normana kaj la katedraloj de Cefalù kaj Monreale» estis aldonita al la listo de monda heredaĵo de Unesko. La katedralo de Palermo estas unu el la naŭ aĵoj aldonitaj al ĉi deklaro.

 Eksteraj ligiloj 

 Katedralo de Palermo, oficiala retpaĝaro

Palermo
Kategorio:Mondaj heredaĵoj en Italio
Kategorio:Romkatolikaj preĝejoj en Palermo
Kategorio:Religiaj konstruaĵoj finitaj en 1180-1189
Kategorio:Aperis en 1185
Kategorio:Katedraloj en Sicilio